R5dwMg/zh-wiki-yue-long huggingface dataset:
橋本大輝喺呢次運動會入面，代表日本同隊友奪得男子團體銀牌，以及喺男子個人全能賽攞到金牌。不過，佢喺男子個人全能過程中贏咗中國嘅肖若騰，引嚟中國網民質疑裁判嘅評分標準，有網民甚至翻牆去到橋本大輝嘅社交網站侮辱佢，結果引起日本網民不滿，同時亦令橋本大輝得到香港同台灣兩地媒體嘅留意。
1970年6月，日本就要對日美安保條約進行檢討，而且離美國畀返日本對沖繩嘅行政權重有唔夠一年，喺國內就有學生不斷對日美安保條約唔妥而爆發嘅安保鬥爭，重大獲到同日本機動隊爆發衝突，而喺國會社會黨同共產黨就夾手阻止自民黨繼續對日美安保條約生效。
日本之前同美國已經搞過好多場談判希望攞返沖繩，而喺1969年11月終於同尼克遜講掂數，美國會喺1972年將沖繩行政權畀返日本，將核武搬走，並發表《日美聯合公報》。佐藤就因為覺得已經攞返沖繩，宜家舉行大選就會贏硬，所以喺12月2號回應晒議員嘅質詢後就宣佈解散眾議院，史稱做「沖繩解散」。
紅燒翅係一種高檔菜色，用魚翅做。傳統做法嘅功夫非常繁複，加上鯊魚為受保護動物，故此已經少見。魚翅用排翅做，要煲同煨好多次，加上紹酒、豬油、上湯入味，至尾先至再正式用配料，雞、豬肉、豬皮、火腿骨以及上湯，一層一層咁煲，再收乾水先上菜，咁都整兩日。
和你飛集會，係2019年7月26號由香港民間人士發起嘅一次反逃犯條例修訂集會，喺香港國際機場接機大堂搞。個名「和你飛」既係「和理非」嘅諧音，亦有「同你一齊飛」嘅意思去呼應返喺機場呢個集會地方。主辦單位宣稱有1.
馬扎里沙里夫係阿富汗北部嘅重要城市，有自己嘅國際機場。喺蘇聯－阿富汗戰爭同1990年代嘅內戰期間都冇受到好大嘅破壞，所以曾經畀人叫做阿富汗最安全嘅城市。2021年8月14號，塔利班隨住幾個禮拜嘅攻勢攻佔馬扎里沙里夫，係第25個畀塔利班攻佔嘅首府城市。
偉邦主要項目有大埔嘅比華利山別墅、淺月灣、土瓜灣嘅翔龍灣、藍地嘅豫豐花園、上水嘅御皇庭、西灣河嘅嘉亨灣、大角嘴嘅港灣豪庭、尖沙嘴嘅豪峰軒、半山區嘅富滙豪庭、何文田嘅京士柏山、屯門嘅叠茵庭、粉嶺嘅牽晴間、大圍嘅恒峰花園、將軍澳嘅新寶城、新都城。
聖羅撒學校由瑪利亞方濟各傳教修會於1948年創辦，係一間政府津貼女子小學。本著天主係愛同有教無類嘅精神，發展全人教育、優質教育。學校為咗畀學生有機會發揮潛能、培養學生具創意同獨立思考能力，除咗注重學生品德同學業知識之外，更重視學生靈性嘅薰陶，希望能夠培養兒童富有福音精神，對主忠誠，對人友愛，將來成為社會上良好嘅公民、服務社會，達致校訓「忠誠」、「仁愛」嘅美德。
中樂團、管樂團、合唱團、柔道、劍擊、體操、花式跳繩、排球、閃避球、羽毛球、乒乓球、籃球、中文音樂劇、英文音樂劇、中國舞、書法班、輕黏土、繪畫、小女童軍、公益少年團、基督小先鋒、愛心義工、I.T.小Doctor、中西樂器訓練、魔力橋。
張高麗涉嫌性侵彭帥事件係2021年11月份曝光嘅，牽涉中共中央政治局常委兼國務院副總理張高麗同中國網球手彭帥嘅性醜聞，亦係少數牽涉國家級運動員同中共最高層嘅中國大陸性侵問題。事件源自彭帥喺微博發文講述張高麗對佢有性侵行爲，又對佢始亂終棄。
由於兩個人分別係中國體壇同政壇嘅知名人士，亦係第一次有當事人自我曝光同中國執政高層之間嘅性醜聞事件，呢個帖文隨後引起國際輿論關注。《紐約時報中文網》認為呢個係 Me Too 嘅指控首次觸及中共最高權力階層。
2021年11月2號，中國網球手彭帥喺社交媒體微博發文，自我披露同前政治局常委兼前副總理張高麗嘅特殊性關系。彭帥話，自十幾年前開始，張高麗就喺天津向彭帥求愛並發展性關系。而當時張高麗喺天津市做緊市委書記。
當日下晝，彭帥話「一直冇同意」，又為張嘅藕斷絲連感到傷心難過。之後張高麗喺晚餐嗰陣向彭帥講到，「宇宙好大好大，地球就係宇宙嘅一粒沙，我哋人類連一粒沙都冇」，以此試圖說服彭帥「放低思想包袱」。又話會善待彭帥，之後兩人發生性關係。
呢段關係持續咗七年。彭帥話張高麗喺2021年10月31號向佢表示希望喺11月2號下晝好好傾傾兩人嘅關係。不過 2號當日，張高麗打電話畀彭帥，又話「再聯繫」，又推卸一切。彭帥最終喺悲憤交加情況下決定喺微博發文披露同張嘅經歷，同時彭聲稱知道呢個行無異於飛蛾撲火、以卵擊石。
新加坡《聯合早報》曾經刊登一段彭帥接受嘅訪問，當中彭帥否認話自己被性侵，事件引起全球好大關注，但之後BBC 記者馮兆音就揭發，採訪彭帥嘅顧功壘早係 2017 年已經離開《聯合早報》新聞部，轉到銷售部門，而呢份所謂報道，其實係中國官方嘅廣告。
由於舊何文田邨內嘅常富街路面狹窄，17線曾經長時間用10米以下嘅兩軸巴士。1989年，由於17線客量高，九巴將17線嘅派車由丹尼士喝采換嗮做都城嘉慕威曼都城巴士11米，但條線亦因為噉改經何文田邨外圍，唔經常富街。
池田秀一本身係個童星，多數都係拍一啲阿爸阿媽一齊死、自己畀人過繼到親戚屋企、又或者係畀後媽虐待然之後努力打工向上之類嘅可憐細佬仔角色。後嚟佢大個咗，決定轉行做配音。一開始，佢受到同行抵制，話佢「一個演員好地地做咩要做配音員」、「快啲返去做返你嘅演員啦」等等。
後嚟，經同行立壁和也介紹，識咗同行第一個老友松浦典良。因為同松浦嘅關係，佢接咗第一個漫畫配音工作《無敵鋼人泰坦3》。由於同行又再一次抵制佢，令到佢一度唔想再做落去。但松浦鼓勵佢，重響同年介紹佢去《機動戰士高達》度試音。
elementary OS係一個基於Ubuntu嘅桌面Linux發行版。佢用咗自有嘅基於GNOME嘅名做Pantheon嘅桌面環境。呢個桌面環境出眾嘅原因係因為佢深度集成咗其他elementary OS應用程序，好似Plank同Code。
Unicon 係由美國電腦科學家 Clint Jeffery 同埋 Shamim Mohamed、Jafar Al Gharaibeh、Robert Parlett 等嘅合作者設計嘅一種程式語言。Unicon 源自 Icon 同一個叫做 IDOL 嘅 Icon 預處理器。
換句說話講，赤化係指果啲執行共產主義或者相關類似思想嘅感染同傳播。「赤化」嘅表現形式就係一啲人喺本身唔係共產黨活躍嘅地區宣傳同洗腦，主張跟住個黨用暴力起義同埋其他革命形式改變政府嘅本身，同國家組成結構，例如係中國赤化、北韓赤化、南越赤化同埋高棉赤化，作為成日見嘅宣傳用語。
1978年Lenka喺新南威爾士出世，7歲嗰年全家搬咗去悉尼，喺嗰度佢開始返學同入咗澳洲青年劇團學戲，一齊學戲嘅重有Cate Blanchett等演員。喺劇團嘅學習，令到佢可以更多嘅喺戲劇、電視劇同獨立電影入邊出現。
Lenka因為決定要獨立發展，2007年去咗洛杉磯，之後就同美國嘅Epic Records公司簽咗約，2008年就出咗用「Lenka」做藝名嘅同名大碟，2009年秋天又出咗細碟'Trouble is a Friend'。
佢細細個就出家，法號叫檀岳承芳，接受太原雪齋嘅教育。喺佢大阿哥今川氏輝瓜老襯嗰時還俗，喺太原雪齋幫拖平定花倉之亂之後揸莊繼承家業。所謂嘅花倉之亂，就係今川氏內部繼承人嘅爭鬥。今川氏親瓜老襯之前指定咗氏輝做佢繼承人，但係氏親同氏輝病瓜咗之後，今川氏嘅家督冇人做，所以氏親剩低嗰兩個仔，玄廣惠探同檀岳承芳就開始為咗爭取家督對立。
今川義元揸莊之後，不斷同北條家、織田家爭鬥，而且勢力不斷擴大，又喺1554年訂立咗今川家、武田家同埋北條家嘅三國同盟，史稱善德­寺三國同盟。今川義元個女駿河姬嫁咗畀武田晴信嘅大仔武田­義信，北條氏康個女早川殿嫁咗畀今川義元個仔今川氏真。
無耐之後，藉織田家攻擊松平家為名，今川義元先後喺小豆坂之戰同安祥城之戰做低咗織田信秀，將松平元康收做今川家嘅人質，運用松平元康控制住松平家，令到松平家嘅岡崎城成為今川義元嘅領土之一，最終今川家擁有埋駿河、遠江、三河嘅領地，成為東海大名。
今川義元做咗今川家督後，因為京都文化係佢嘅飛佛，所以佢將傳遞京都文化去關東地區視為使命。佢特登仿效同跟住京都入面華麗嘅王孫公卿，着直­衣、戴立烏帽、搽黑牙、畫蟬眉、查脂粉、開詩會，甚至於戀童。今川義元特登興建嘅臨濟寺，只喺為咗利用駿府喺禪宗文化傳播中嘅地理優勢，嚟到滿足自己對臠童嘅癖好。
九担租村原本聚居著李、劉兩姓居民，共有村屋十多間。早期居民全靠水路出入，到涌尾乘小艇往大埔。村中男丁大多在上世紀60年代遠赴英國謀生，至70年代全村只剩六戶人。其後亦相繼搬到大埔居住，至此全村人去樓空。
2018年7月26號嘅「張楠過身三週年」大會入面，喺山東臨沂當地嘅武警支隊，亦舉辦咗個大型儀式嚟悼念，部隊亦同時向成個山東宣宣傳兼發揚傳承張楠嘅英雄精神。同年10月24號，喺山東武警臨沂支隊亦發佈咗《北方有楠木》嘅MV嚟悼念張楠嘅豐功偉績。
孫文為咗推翻古代中國一直以嚟嘅皇帝統治而拯救成個中國，喺1911年10月10號爆咗場革命，直到1912年2月15號隆裕太后下詔袁世凱做中華民國臨時政府嘅總統而結束，從而成功推翻咗古代中國搞咗千年歷史嘅皇帝統治制度。
澳新新聞係一個由香港無綫新聞以及電視廣播有限公司制作嘅電視節目。2017年3月起晚響翡翠台度播出，取代咗之前嘅《澳洲新聞》。節目嘅主持多數都係由TVB新聞台嘅主持兼任。TVB Anywhere 應用程式嘅免費區亦都有提供呢個節目嘅重溫。
節目完咗之後亦都會播出《天氣報告》，形式同香港翡翠台播出嘅版本相約，但提供澳洲主要城鎮，以及世界主要城市嘅天氣。節目亦都係由《澳新新聞》主持同時兼任。之後星期一到五亦會播出《財經快訊》，表示活躍澳股、金價同埋澳元匯價。
建州女真原本居住喺牡丹江同松花江匯流嘅地方，係胡里改、斡脫憐二萬戶嘅部族族民，酋長阿哈出、猛哥帖木兒。大明初年，佢哋開始搬去東南。胡里改部搬到去原渤海故地。佢哋喺新嘅聚居地設置咗三個地方軍事行政機構，包括建州衛、建州左衛同建州右衛。
虎門銷煙係指大清朝廷委任欽差大臣林則徐響廣東虎門集中銷毀鴉片嘅歷史事件，發生響1839年6月3號至6月25號。工人向灌咗水嘅銷煙池灑鹽，再將收繳返來嘅鴉片同埋生石灰倒落池入面。石灰遇水產生高溫，溶咗啲鴉片，到潮退時，將池水送出海。
2009年5月23號晏晝，英紅鎮出咗單大規模群體抗暴事件。當局派出近兩千軍警鎮壓，現場警察見人就打，見人就捉。據英紅鎮歸國僑民話，傷亡數字無法統計，估計被捉同畀人打傷嘅僑民有四百人，有好多人失蹤，生死未卜。
當局要求僑民投案自首，唔係就唔放人。嗰陣英紅鎮幾萬僑民人心惶惶，凡係男人都唔敢留喺屋企，重傷嘅就住喺醫院，當局又封鎖醫院，唔准家屬探視。當日武警瘋狂捉人、打人，僑民重畀人追殺到江邊，由於走投無路，好多人跳入北江逃走。
新廈街遊樂場，香港公園之一，遊樂場之一，喺柴灣樂耕埔，隔寶血女子中學近新廈街，近樂耕埔天后古廟，英文叫San Ha Street Playground。行政上歸東區。設施有公園、長者健身樂園。歸康樂及文化事務署管。
Mozilla係一個自由軟件社群，本身係網景通訊公司嘅成員喺1998年創立。喺非正式嘅場合下，「Mozilla」呢個名會用喺不同嘅嘢上面。呢啲嘢大多數同已經執咗笠嘅網景通訊公司同Mozilla旗下嘅軟件相關。
旋翼機係旋翼飛行器嘅一種，同時配有提供向下推力同向後推力嘅螺旋槳。旋翼機靠水平螺旋槳產生嘅推力前進，靠機尾嘅方向舵控制方向，而垂直螺旋槳通常係無動力嘅，要靠前進嗰陣相對氣流吹逳自己恁樣來產生向下推力。
2011年2月17號朝早十一點，濠景花園第二十九座九樓一個單位發生跳樓命案，一個做公務員嘅男人響九樓住所跳到一樓平台，當場爆頭標血，瞓響一灘血度，消防救護員接報到場，將傷重送到山頂醫院，但係因為傷勢過重搶救無效死亡。
2012年3月11號晏晝三點幾，濠景花園第二十座一個單位懷疑有人燒炭自殺，有人發現立即報警。消防到場將佢送院，但係搶救無效死亡。司警接手調查，話死者姓邱、廿四歲、男姓、澳門居民、做賭場莊荷，響現場發現一封遺書，懷疑涉及感情問題輕生，初步認為事件冇可疑。
2016年2月12號，濠景花園廿七座九樓一個單位火燭，有三十個住客自行疏散，火燭單位冇人響到，消防爆門入去救咗七分鐘先將火救熄，消防話，用木櫃劏開兩間房嘅其中一間首先火燭，之後迅速蔓延到另一間房。火場面積係六百平方呎左右，事件冇人受傷，消防初步調查，起火原因懷疑係單位房間入面嘅分體冷氣機機件故障，火警原因冇可疑。
2016年9月9號朝早六點幾，濠景花園停車場管理員巡到第三十二座附近，發現一個男人瞓響天井，一啲反應都冇，於是報警。消防員接報到場，證實佢已經死咗，通知司警跟進。司警接手調查，話死者姓許、廿九歲左右、揸香港居民身份證，司警經過初步驗查屍體，證實傷痕符合響高處跌落嚟造成，並冇發現其他可疑又或者可能由刑事引致嘅傷痕。
2017年12月29號晏晝五點幾，濠景花園第二十八座十八樓一個單位發生懷疑一氧化碳中毒事件。一個十八歲女人響廁所入面沖涼之後覺得頭暈同想嘔，由救護車送到山頂醫院治理。消防員響廁所用氣體探測器探測到9PPM嘅一氧化碳，經過通風之後，再用氣體探測器測試，就探測唔到。
呢條馬路之前係有個「燈光夜市」喺度嘅，由於佢離個北京路好近，所以呢度賣衫褲都幾旺下。喺1984年5月份，廣州市政府就因為人民路嗰邊起緊條人民路高架橋，將嗰陣時嘅觀綠路燈光夜市搬到嚟呢度開。不過到咗1997年因為話要起條地鐵一號綫嘅關係，封咗條中山五路，搞到連燈光夜市都冇埋。
由於呢條馬路附近冇幾遠就係北京路步行街，所以呢度嘅商業都幾犀利下，尤其係馬路嘅東邊有廣州百貨大廈、光明廣場呢啲咁嘅百貨商場，重有好多地方嘅大排檔、賣衫褲同賣鞋嘅鋪響度。而馬路嘅西邊就係成日賣西裝同埋模特兒嘅舖頭。
阿地利最初嘅機場係喺Hendon度起嘅，有24公頃咁大。當初起嘅飛機場係為咗提供咗來往阿地利同埋悉尼嘅郵遞服務。為咗支持航空客運一路升嘅需求，係1927年開始起Parafield Airport。當後來Parafield Airport嘅效率唔夠高，現今嘅選址就喺1946年被揀中 。
喺聯邦政府出錢之前起臨時客運大樓之前，一路都係用緊其中一個大機庫嘅附屬建築頂住檔先。 去到1982年國際客運大樓起好之後，先有定期嘅國際班機。喺2005年，一個用咗2.6億澳紙起嘅「新國際兼內陸班機客運大樓」起好之後，先代替咗原先嘅「臨時」內陸班機同國際嘅客運大樓。
馬列主義中「暴力革命」成為日後，中國國共內戰、朝鮮半島韓戰、越戰等共產黨嘅核心思想。而佢哋發動戰爭嘅結果成為革命者嘅範本，令機械公式嘅革命出現，周圍變天造成「骨牌效應」。而基於政見對立，資本主義國家同中立國都遠離佢班友，二戰後世界外交上出現保護主義同低潮，即為「冷戰」。
東歐劇變造成資本主義同埋推翻社會主義，對馬克思主義嚟講係反革命。革命本身仍然係獨立嘅和平革命同埋列寧嘅斷言，成為暴力革命到羅馬尼亞爆發。南斯拉夫屬於民主化嘅，所以係已經和平噉進行，喺當時嘅共和國同自治國家獨立嘅內戰就出現。
現代嘅暴力革命主要發生喺第三世界發展中國家嘅共產主義暴力革命，或者係其他嘅意識形態，例如恐怖主義。例如中國，雖然係發展中國家，但而家仲未再見到有全國性暴力革命。而發達國家，好似日本等地政府就聲稱，實行暴力革命係受警方嚴密監視嘅左翼組織，令今日喺大國入面因革命暴力而造成嘅殺戮、內亂都少咗。
話說鯊魚皮泳衣，最早喺1999年正式俾國際泳協批准，成為比賽時可用嘅科技。而呢件嘢最先喺2000年悉尼奧運會出現。當年游泳比賽，有位叫伊恩科比嘅17歲游泳健將，成日着住件黑色連體緊身泳衣去比賽，攞咗4面金牌同1面銀牌，結果佢件鯊魚皮泳衣俾人點咗相，後來呢種新科技俾好多游泳健將睇中咗。
到咗2004年雅典奧運會，有47位游泳健將着鯊魚皮泳衣去比賽。喺2008年北京奧運會，由於鯊魚皮猛咁出現，仲打破咗105次世界紀錄，尤其當時嘅米高菲比斯，一嘢攞咗8面金牌。就係噉，鯊魚皮就出嗮名。不過到咗2009年7月30號，國際泳聯宣佈從2010年開始，禁止比賽用高科技泳衣喇。
課室、禮堂、遊戲室、操場、圖書館、資訊科技學習室、電腦室、視覺藝術室、音樂室、家政室、設計與科技室、感覺統合室暨綜合活動室、多感官室、自閉症學童輔導室、言語治療室、職業治療室、學習輔導室、寧緒室、家長資源室、校園電視台拍攝室及控制室。
強烈熱帶風暴係熱帶氣旋嘅一種，即中心持續風速有時速88至117公里，屬暴風風力。中國國家氣象中心稱佢做「強熱帶風暴」。雖然呢個係世界氣象組織建議嘅熱帶氣旋分級之一，但唔係所有官方部門都會用，例如美國嘅氣象部門就冇呢級，所有中心風力有暴風程度嘅熱帶氣旋都會視為強烈熱帶風暴。
黃埔係香港九龍紅磡東南部一笪地方，喺紅磡灣東岸，大環對落，即係舊時黃埔船塢同佢週邊範圍。行政上歸九龍城區管，日常通常睇成紅磡嘅一部份。嗰度主要係中產嘅住宅區，大型屋苑包括黃埔花園同黃埔新邨。嗰度有港鐵觀塘綫嘅黃埔站。
加里夫‧法蘭‧巴利係前威爾斯足球員，司職左翼鋒，2013年9月以1億歐羅轉會費由英格蘭超級足球聯賽球隊熱刺轉投西班牙甲組足球聯賽球隊皇家馬德里，佢係威爾斯足球代表隊史上入波最多嘅球員。2023年1月掛靴。
趙榮喺1980年7月23號喺廣東汕頭出世，細個嗰時好鍾意搞聲樂同鋼琴，喺1998年入咗星海音樂學院嗰度讀書。喺2001年嘅第九屆美在花城新星大賽入面，佢一舉成名攞咗總冠軍，同時重攞埋傳媒歡迎獎返嚟。就喺佢攞咗冠軍之後嘅第二年入咗廣州電視台做綜藝節目嘅主持人。
馮志堅1901年喺乂安演州縣出世。1926年去中國廣州參與軍事訓練，跟住入學黃埔軍校。1927年12月參與廣州起義。1930年加入越南共產黨。1931年喺去緊蘇聯途中，喺滿洲國畀日軍捕獲，1933年至1934年喺莫斯科東方勞動者共產主義大學學嘢，1934年去香港，1935年喺香港入選越南共產黨中央委員會委員。
條路1990年代初起好，初期從東曉路同萬壽路嘅交界去到怡海路嘅馬涌邊。2007年前後，有居民建議喺馬涌邊起人行便橋嚟解決往返馬涌兩邊需要行好遠嘅路嘅問題，後嚟建議被採納，便橋喺2015年4月開工，直到2016年10月初起好後，道路亦延長到怡樂路一帶。
諾士佛臺有唔少有異國風情嘅餐廳，供應包括土耳其、俄羅斯、西班牙、日本嘅特色菜。入夜之後到凌晨時份好旺，同香港島嘅蘇豪區及蘭桂坊相似，但係同蘭桂坊部分酒吧比，就相對本地啲，更加啱大眾去。諾士佛臺側邊嘅諾士佛階亦有唔少特色餐廳，又有樓梯接去美麗華商場。
呢間學校初期時從番禺學宮演變而來。喺大清光緒廿九年受到廢除科舉制度政策影響，令學宮開始轉型，變成間學校，名亦變成番禺官立高等小學堂。但6年後改辦成番禺官立初級師範學堂長達3年，又改辦成番禺縣立師範學校。
15年後又改辦成番禺旅市師範學校。1929年加開中學部而成為完全中學機構。1932年因為番禺縣政府搬到新造鄉，番禺旅市師範學校亦搬埋出廣州，原址改成辦私立禺山中學。變成禺山中學後，雖然喺1936年成為廣州市内規模比較大嘅中學之一，但兩年後因為日軍侵華，廣州淪陷，學校被迫搬到香港同八桂中學合辦，期間一直用緊禺山八桂聯合中學個名，直到1946年日軍投降為止。
1949年10月14號，學校同嗰時嘅嶺嶠、中德、八桂、開越呢四間中學合併而改名做廣州市八桂中學。4年後因受到私人機構轉為公辦機構嘅規定影響，學校改名做廣州市第15中學，持續咗13年時間。1969年初春受到文革破四舊影響，加上嗰時農講所搞擴建工程，令學校連同中山四路小學一齊，一夜消失到無影無蹤。
學校停辦之後，一大堆嗰時讀緊書啲學生同教書啲先生集體搬到14中入面繼續上堂。而原址隨後演變成農講所嘅一部分，部份教學樓亦演變成民宅同幼稚園機構，而圖書館大樓變成廣州圖書館一部份直到2013年4月1號停用為止。
塞北係中國其中一個地理大區，主要喺大清到中華民國大陸時期用，大清嗰陣概括指明長城北面由蒙古部落住嘅地方，到中華民國立國後，明確範圍包括寧夏、綏遠、察哈爾、熱河、蒙古地方。皆因蒙古國之後獨立咗，中華人民共和國建政後又大幅整頓呢個範圍嘅行政區，新行政區主要歸返去華北，所以塞北呢個分區已經好少用。
就2020年香港立法會選舉民主派初選，香港政府喺2021年初引用北京未經諮詢或香港人同意強行訂立嘅《港版國安法》，對民主派大肆進行政治檢控，案件拖延去到2023年2月喺西九龍裁判法院進行開審。案件得到公眾關注，唔少公眾都想去旁聽。
時事評論員桑普批評有關做法係要將香港嘅審訊同大陸司法睇齊，阻止公眾同外國領事關心事件，達到減少呢單案嘅曝光率，同埋對在審被告嘅精神支持，目的卑鄙。范功健之後被揭發同國際年青才俊交流協會有關，有媒體甚至訪問埋協會創辦人兼主席彭心，但彭心就劃清界線，話件事同佢無關，話范功健「行事為人唔 Okay」，又話佢已經退出左S.
喜樂島聯盟政黨，簡稱喜樂島，以羅仁貴為黨主席、同埋郭倍宏所創立嘅中華民國政黨，主張台灣獨立，提出「獨立公投，正名入聯」目標，希望透過宣揚同埋實踐公民投票，向全世界展現台獨支持者追求台灣成為國際社會上正常化民主國家嘅意志同埋決心。
石峽文化係嶺南地區嘅一個新石器時代晚期文化，銅石並用嘅，安名跟廣東曲江馬壩石峽遺址來，笪埞考古發現有四𤗲文化𤗲，由現場㞘底起第二𤗲亦即係下層文化就係通常講嘅石峽文化。石峽文化嘅主體，喺學術認定度照舊係屬土著文化，而繼承、發展咗發掘到㞘底𤗲文化嘅。
主要係圜底器、圈足器，亦即係嶺南兩大陶器文化傳統。代表器形係圜底釜罐、大圈足盤、鏤竉圈足豆，係繼承自石峽㞘底𤗲文化。其中印紋矮圈足罐就好有標誌性喺廣東地區啲遺存撈石峽文化同時期嘅入便，着同樣發現喺粵東虎頭埔文化同埋珠三角似後沙灣第二期遺存啲遺址裏頭，並着認爲係誕生喺珠三角、喺虎頭埔文化得到興盛並往北傳播到石峽文化。
但有學者針鋒相對指出，石峽戥良渚嘅交流着認爲冇涉及到良渚信仰嘅輸出，而純粹係技術交流由良渚中晚期有工匠落到石峽帶來嘅，並畀埋本地工匠、得到本地化作爲裝飾手法，表現喺啲玉器紋飾即使着認爲係良渚工匠跟良渚工匠傳統做嘅都並冇嚴格或者嘸使嚴格跟良渚啲玉器紋樣，好多玉器都脫離開或者本土化簡化咗神人紋體系而着認爲係本地工匠做嘅，而且石峽文化始終偏愛玉鉞、特別係本土細竉鉞樣式多過玉琮好多。
貼紙簿係一種簿，專收集貼紙，貼喺本簿入便。通常會有主題，好似電視劇、世界盃之類。有廠商專門出來做周邊產品來賣，貼紙會貼喺簿中特定位置。有連簿連貼紙咁賣，有簿同貼紙分開賣。甚至貼紙要抽，買時唔知內容，要買好多，或者同人以物易物先至齊。
愛民係香港九龍南面十二號山，響京士柏東面、紅磡灣北面。愛民主要係愛民邨做中心。愛民唔係正式地名，只係因為十二號山/紅磡山本名不夠普及，加上愛民邨出現，令唔少人將十二號山叫做愛民。愛民附近最主要嘅建築物，除咗愛民之外，重有愛民巴士總站、愛民廣場、迦密中學、何文田公園、何文田體育館等等。
2009年11月，李明博公開表示會修改原案，又同國民道歉。韓國政府響2010年1月最終決定取消原有嘅行政中心城市計劃，改為建設以教科學為中心嘅經濟城市，又話會打造科技特區、引進高科技、引進綠色產業、起大學等等。
不過，經過10年嘅糾纏，南韓新行政首都世宗市仍然響2012年7月正式成立，由2012年9月到2014年，將會有36個政府部門同國營機構搬入嚟，有超過10,000個公務員會響當地打工，但係總統府同一尐重要機關仍然會留喺首爾，政府一分為二，俾人話會拖慢政府嘅工作效率。
陳佩琪係一位台灣醫生，前台北市長柯文哲嘅太太。佢喺澎湖縣出世，喺國立台灣大學醫學系畢業。佢嘅專業領域包括新生兒科、一般小兒科、小兒神經內科同兒童急救加護等。而家佢係台北市立聯合醫院和平婦幼院區嘅小兒科主任同埋專任主治醫師。
大眾控股有限公司，亦叫大眾集團，牌子名叫大眾書局，係新加坡一間零售書店同出版商，佢喺馬來西亞、印尼同中國大陸有分鋪，同時喺加拿大有分公司。公司喺1924年成立，當時叫做正興公司。香港旗下嘅16間書局喺2020年3月19號全線結業。
失眠藥係香港商業電台叱咤903嘅節目，連埋廣告每集係六十分鐘。主持係奧仕卡。第一輯響2019年5月26號至2019年10月6號星期日晚上十一點至十二點播放。第二輯響2020年3月3號起星期一至五深夜一點至兩點播放。
呢一屆同時係立法局第一次用選舉嘅形式產生全部議員，港督唔再委任議員入局，亦都再冇官守議員。而因為中國中央政府反對今屆選舉嘅產生方式，決定反枱，宣佈取消「直通車」，1996年喺深圳另起爐灶，成立臨時立法會。
地區直選議席由18席加到20席，投票制度就由「雙議席雙票制」改為同英國國會一樣嘅「單議席單票制」，功能組別議席就由21席加到30席，當中新增嘅9席就被稱為「新九組」，另外重有10席係屬於「選舉委員會」議席，由全港區議員互選，候選人首先攞到26票就會當選。
中國由於一直追求保守嘅政治步伐，根本唔想喺香港落實真正嘅民主，當時嘅港澳辦主任魯平重鬧返彭定康轉頭，話佢係「香港歷史上嘅『千古罪人』」，又取消埋「直通車」，即係原先呢一屆議員可以過渡到1997年之後嘅決定。
民主派繼1991年之後，繼續成為今次選舉嘅大贏家，喺20席地區直選入面贏咗17席，加埋10席功能組別同4席嘅選委會議席，總共贏咗31席，成功攞到立法局過半數，呢次亦都係香港第一次民選票數多嘅派別可以攞到立法局議席嘅多數，亦都係唯一一次。
長征係中國共產黨領導嘅紅軍喺第五次圍剿輸咗畀中國國民黨領導嘅國軍後，佢哋突破封鎖、追剿，經過長時間、遠距離嘅軍事轉移，靠隻腳從中央蘇區行到陝甘蘇區，行軍途中多次同國軍交戰，而中共嘅中央機關亦由中華蘇維埃共和國首都瑞金搬到延安。
二萬五千華里係中共黨史嘅宣稱，所以又叫二萬五千里長征、萬里長征，中央紅軍行嘅路綫由江西出發，先係向西，走過廣東、湖南、廣西、貴州、四川、雲南，之後轉北，穿過西康、甘肅，最後抵達陝西，當中比較多地方地形複雜，要跨越大山大河，亦有好多少數民族地區，比如西康藏區、大涼山彝區，共計13個民族地區，再加埋其他紅軍行嘅路，共計行過14省。
其中喺藏區爬雪山、過草地嗰段最艱難，因爲餓、凍、高原反應，呢段路紅軍死亡人數最多。喺長征開頭，中央紅軍五個軍團以及中央同軍委兩支直屬隊共有兵力8.6萬餘人，等佢哋長征結束時，得返八千人，除開途中擴充兵力，從出發跟到結束嘅人數少過七千人。
「長征」呢個詞第一次出現喺1935年7月，當時紅軍被國民黨打得落花流水，蔣介石奮勉幹部講出「萬里長征」呢個詞，詳情《蔣總統秘錄 》有講，再睇返楊成武《憶長征》入面講，毛澤東到咗10月尾先執蔣介石口水尾講「長征」呢個詞。
而且途中有擴紅，即係中共做宣傳嚟吸引啲人加入紅軍，產生咗啲紅色劇作，等於一路上向民眾宣傳中共理念，呢個亦有利中共發展。遵義會議後毛澤東重新掌權，重返高層領導，於是紅軍嘅戰略由陣地戰轉變爲毛澤東主張嘅運動戰，同時利用中央軍同西南軍閥嘅矛盾，令中共紅軍喺當中尋求到生存，根據呢點，有人反駁「長征係徹底嘅潰逃敗走」嘅觀點，並認爲長征取得相當嘅勝利成果。
喺中共嘅歷史敘述當中，長征係偉大嘅勝利奇蹟，乃至聯繫去抗日，將呢次事件稱呼爲北上抗日，強調長征嘅正義性，雖然有史家認爲長征係倉促嘅大轉移，抗日根本唔係目的。長征係中共政治宣傳嘅緊要內容，亦係中共重大嘅精神資產，曾經一度喺宣傳當中遮掩某啲事實、或者強調某啲內容，而長征本身係多面嘅，可以從多方面去認知佢。
蔣介石領導嘅中華民國國民政府喺1930年代時，對共產黨發動好強嘅攻勢。當時國民黨執行反共政策，而中共行武裝割據路綫去對抗，建立咗中華蘇維埃共和國，呢個政權實際所管嘅地方稱爲蘇區或者根據地，呢啲蘇區係分散嘅，大細不一，其中最大嘅叫中央蘇區，喺而家粵閩贛交界一帶嘅山區，中共中央就駐喺江西瑞金。
蔣介石第一至四次圍剿嘅失敗，軍事上離唔開紅軍嘅遊擊戰，呢種戰法會分散兵力，叫做「化整爲零」，而統一部署又會「化零爲整」，將武力隱勢藏形，避免損傷同時又有效攻擊。用遊擊戰亦係紅軍嘅侷限，因爲相比國軍，紅軍嘅裝備貧弱，半農半兵嘅狀態令佢哋作爲軍隊嘅能力、質素總體偏低，所以正規戰、陣地戰唔啱佢哋。
不過喺當年9月18號，日軍撩起九一八事變，滿洲淪陷，嫁禍畀東北軍，隨後發兵侵略中國。因為噉樣，逼到蔣介石暫緩圍剿，嚟對付日軍，所以紅軍夠晒時間休養。就喺東北逐步失守嘅時候，中共喺11月7號喺江西瑞金宣佈成立「中華蘇維埃全國臨時中央人民政府」，並提出「武裝保衛蘇聯」嘅口號，而唔係保衛國家。
第三次圍剿亦係敗北終局，其中左翼陳銘樞麾下嘅第五路軍崩潰，孫連仲麾下第26軍總參謀長趙博生甚至投靠共產黨，發起寧都暴動，帶住近2萬人投共。第三次圍剿後，由於外部軍事壓力減除，中共內部浮現路綫之爭，最後毛澤東輸咗權鬥，1932年10月寧都會議後佢冇咗軍權，冇耐中共中央受博古、李德領導。
等日本嘅軍事壓力減輕咗後，又着手第四次圍剿，約喺1932年夏季開始，1932年7月時已經開始動員15個師100萬人嘅大軍，但由於之後同日軍嘅長城抗戰，國軍嘅圍剿又被迫中斷。紅軍亦打贏咗部分仗，佢哋將東路第一、五兩個軍團同西路嘅第三軍團合埋，擊破進攻江西南部陳濟棠麾下嘅廣東軍，之後直接北上，冚咗國軍三個師。
約1933年10月，蔣介石決定動員全力，前後投入一百萬以上嘅絕對優勢兵力，發起第五次圍剿，包圍時間達一年。呢次佢落定決心，而且改咗策略，三分靠軍事，七分靠政治。因爲當時蘇區領導行差踏錯，經濟狀況好差，而蔣介石嘅政治策略係安撫當地百姓，爲佢哋恢復經濟，令民心傾斜，同時搞保甲、連坐，防止共黨攪事。
博古嘅諗法係，呢一戰係國民黨同共產黨嘅最終決戰，因爲瑞金中央蘇區嘅經濟基礎脆弱，多次戰鬥已經喺當地積落太多疲弊，誘敵深入嘅戰法承擔唔起根據地喪失嘅後果，所以要挑起短期決戰，呢一搏就決定晒共產革命嘅成敗，提出「禦敵於國門之外」嘅方針。
但博古唔識軍事，所以好依賴軍事顧問李德。李德參加過一戰，又打過街壘戰，喺蘇聯伏龍芝軍事學院學過，但佢只曉正規陸戰，同時又排斥紅軍之前展開嘅遊擊戰。佢哋噉樣嘅領導喺現時中共黨史中評做「左傾冒險主義路線」。
當時國軍基於中德合作，請咗德國軍官閒斯・馮・石特做軍事顧問，鐵桶圍剿計劃就係佢提出嘅。呢份計劃打算集中中央同地方150萬人嘅軍力、270架飛機、200門大炮，先形成對中央蘇區嘅包圍圈，然後包圍圈嘅各部隊同時進攻，將包圍圈縮細、合攏，形成對中共中央、紅軍主力嘅包圍鐵牆。
具體做法係，以蘇區領導中心瑞金爲目標中心，國軍各部隊喺離瑞金150公里嘅半徑地方形成包圍，用向心方式進攻。之後，每日進攻五公里，然後整工事，其中每推進一華里就佈一重鐵絲網，每五公里設一條碉堡綫。計劃每月推進25公里，6個月就打到瑞金，到時瑞金周圍會有300重鐵絲網、30重碉堡綫嘅火力封鎖。
鐵桶圍剿計劃要達到嘅目的，係割斷各條交通綫、封鎖全部通信嚟斷絕中央蘇區同外界聯絡、斷絕紅軍一切物資來源令佢哋後勤不足，最後將紅軍主力逼入好細嘅區域再總進攻。計劃最後目標係一個月內消滅中央蘇區全部共產力量。
蔣介石對呢個計劃有好大嘅希望，叫做「畢其功於一役」。當時同鐵桶圍剿計劃有關嘅各類軍事材料都準備好嗮，發畀與會各人都有幾斤重，諸如圖表、兵力具體部署、各部隊進攻路綫、日程安排、戰鬥序列、守則、總動員令、蔣介石語錄等等包含各種細節，而且每份文件打上「絕密」藍印。
不過呢份絕密計劃漏咗出去，喺軍事會議結束無耐，中共中央就得到咗計劃嘅全部內容，於是喺包圍圈形成之前，中共中央決定緊急轉移，呢個決定未經政治局討論而臨急作出，長征於是就噉開始。將鐵桶圍剿計劃通風報信畀共產黨嘅人係莫雄，當時佢做贛北第四行政督察專員兼保安司令，其實佢唔夠格參加呢個級別嘅軍事會議，係蔣介石點名特邀。
正式長征之前，已經有部分紅軍突圍出去。1934年7月，紅七軍團受命做抗日先遣隊，試圖向福建方面脫出，呢支部隊嘅目的係宣傳中共抗日主張嚟擴大影響，更緊要在於威脅國民黨統治嘅核心地區，嚟緩解中央蘇區嘅軍事壓力。
當年8月，蕭克、王震、任弼時亦帶住支隊由井岡山脫出，走咗去貴州。佢哋帶嘅紅六軍團同當地紅三軍會合後，紅三軍改成紅二軍團，當年10月下旬發動湘西攻勢，建立湘鄂川黔蘇區，紅二、紅六軍團後來合成紅二方面軍，係紅軍三大主力之一。
因爲中共收到鐵桶圍剿嘅綫報，大難臨頭於是博古、周恩來等中共領導決定立即走人，未經中央政治局討論就放棄中央蘇區，連中央指揮部都決定轉移埋。呢個就係長征開始，時間喺1934年10月10號晚，由中國南部江西瑞金蘇區走起，共產黨中央同殘存嘅中國紅軍第一方面軍帶住8.
不過唔係所有中央蘇區嘅紅軍都長征，紅軍第24師、地方部隊共1.6萬餘人留喺度，打咗南方三年遊擊戰。另外中央紅軍嘅長征只有30個女人參加，大部分嘅紅軍家屬、女人都留咗喺蘇區。中共中央、紅軍主力走咗後，留守重責交付畀項英、陳毅，其中項英做中央分局書記、中央軍區司令員，陳毅做中央政府辦事處嘅主任，佢哋用遊擊戰術繼續抵抗嚟維持根據地。
當時包括全體軍隊、幹部有約三萬人留守，當中士兵2.5萬餘人，不過接近一萬人係傷病員，所以總共兵力得1.6萬餘人。紅24師係留守正規軍主力，約2000人，其他係地方部隊。留守紅軍只能夠打遊擊，因爲當中好多係民兵，只有六七千係受過正規軍訓練，大部分無槍揸，半數只靠大刀同梭鏢。
留低嘅人當中，有兩個緊要人物，一個係中共第二任最高領導人瞿秋白，遞個係毛澤東嘅細佬毛澤覃。紅軍主力走咗一個月後，蔣介石先搞清動向，調動十萬大軍攻入中央蘇區，爲咗斬草除根，殺咗好多紅軍，最後得百零人生存。
喺長征途中，並冇確定長期嘅目的地。由於面臨追剿，所以能夠求得一時生存嘅就係優先選擇，於是爲咗避開強勢嘅國軍，紅軍會揀國軍軍力薄弱嘅地方脫出，慢慢噉形成長征嘅路綫。喺長征最後階段，將中國西北內地嘅陝西定爲最終目的地，決定喺嗰度建立新根據地，係經過長時間鬥爭去克服紅軍內部異見嘅結果。
蔣介石估着咗紅軍意圖，一早喺必經之路上佈低四條封鎖線。不過頭三條封鎖線都畀紅軍突破咗，噉係因爲喺之前中共派潘漢年、何長工同陳濟棠傾掂咗秘密協議，同廣東軍有關嘅三條封鎖線都開路畀佢哋過，雖則有戰鬥，但紅軍損失唔算大，喺呢度佢哋遇到嘅係國軍部隊好弱嘅抗拒。
由於最初脫出時係諗住搬趄，所以好似搬屋噉帶走好多架罉，除咗重武器，連大批圖書檔案同埋印刷廠、兵工廠、造幣廠沉重嘅設備都帶走，甚至連罈罐、掃把、爛布都嚟齊，有啲嘢重到要20個人先擡得喐，於是行軍嘅機動性受到好大約束，行動遲滯結果喺湘江之戰時紅軍嘅傷亡、損失好嚴重，呢場仗係中共黨史中比較慘嘅記憶，亦係紅軍喺萬里長征中打得最激烈、流血最多嘅仗。
至到湘江之戰後，共產黨中央內嘅博古、李德仲堅持轉進湖南省西部，企圖同紅二、六軍團匯合。不過，呢種計劃畀蔣介石睇穿，喺湖南省集中咗兵力嚟做好準備。蔣介石驚經濟基礎強勁嘅大都市會失陷，用重兵防衛住啲重點都市。
行軍到呢度，啲人已經好攰，所以紅軍同黨中央喺遵義休養咗10日左右。喺休養期間中，1935年1月15號到1月17號，去開決定之後行軍方針同戰略嘅遵義會議，係由中共中央政治局召集開嘅擴大會議。喺會中，原本嘅共產黨指導者秦邦憲、李德、周恩來成爲批判對象，尤其係揸住黨同軍隊領導權嘅李德同博古。
呢個遵義會議係中國共產黨嘅一大轉折點，因爲權力格局變咗，黨中央再次採用毛澤東嘅路線，畀咗佢紅軍指導權。殘存嘅紅軍轉變成遊擊力量，活動快，進軍同戰鬥更靈活，軍事行動比之前多咗啲機動性，保住咗當時最大嘅軍事力，一般認爲呢個係萬里長征之所以成功嘅重要轉向。
2萬平方公里，有600萬人口，紅四方面軍擴張到8萬餘人，兼且裝備同訓練幾好，係僅次於中央蘇區嘅第二大蘇區。再加上嗰度經濟條件、地緣安全比較好，兼且交通不便，當地軍閥又排外，中央國軍唔會咁易打到去，雖然呢塊根據地好遠，不過可以擔保到紅軍嘅生存。
去川西北途中，紅一軍軍人喺川黔康死得比較多，除咗國軍嘅壓制，更主要死因在於疾病、食糧不足、疲勞、同少數民族嘅摩擦衝突，所以一路上籌款、擴紅都係頭等大事，每到一地就搞擴紅比賽，從農民度補入新兵，紅一方面軍陸續補入至少1.
5萬新兵，其中湘南比較多，喺西南嘅遵義、會理都補入萬餘人，涼山亦補入千名彝民，到陝西後亦從東北軍俘虜度補入啲，不過新擴嘅兵員唔係好靠得住，走佬嘅好多，尤其喺藏區，因爲環境惡劣，冇土豪畀佢打嚟獲取補給，啲新兵惡頂，去到漢區就紛紛走人，真係打仗重係要靠一路跟開嘅骨幹，尤其係從江西開始跟開嘅人，當中幾乎無逃兵。
1935年1月尾，紅一方面軍爲咗渡江入川，一渡赤水河入到川南，不過因爲四川軍閥趕到，令紅軍退卻而二渡赤水，1935年3月再度渡過赤水河，不過又畀國軍擊退而退卻，結果喺赤水河總共渡河四次。喺中共黨史，「四渡赤水」係轉折點，令無目的轉戰嘅紅軍有咗明確嘅戰略目標，而且係紅軍化險爲夷嘅關鍵一仗。
4月2號，紅軍主力逼進貴陽，當時蔣介石喺貴陽督戰，安全起見蔣介石飛離貴陽，要滇軍火速救場。4月8號紅軍突然南進，從貴陽、龍里突破國軍，直指雲南。雲南軍閥龍雲將主力收縮到昆明防守，等於開咗路放畀紅軍行。
29號紅二師四團攻佔咗條橋渡河，同喺安順場過河嘅部隊匯合。奪取瀘定橋時由22名組成嘅敢死隊去戰鬥，稱呼做「飛奪瀘定橋」，後來中共經常將呢件事作爲長征中嘅勝利之一去吹水，不過有學者指出話實際戰鬥情況無吹水講嘅咁激烈，認爲關鍵在於「飛」字，即係急行軍嘅速度。
1935年6月7號佔領天全後，紅一方面軍要爬過空氣稀薄嘅大雪山，第一座係夾金山。夾金山呢座大雪山海拔高達4500米，終年積雪。爬雪山時好多紅軍冧低，死於餓、凍、無力。亦就喺呢度，周恩來感染咗重感冒，爭啲死咗。
1935年6月中旬，喺懋功縣紅一方面軍實現同其他紅軍部隊會合嘅願想，只不過唔係當初諗住嘅紅二方面軍，而係紅四方面軍。紅軍喺康區地方各地搞自治，強制沒收藏人貴族嘅資產，將沒收嘅土地分畀農民等，佢哋搞呢啲活動嚟構築出自治國家。
6月26號，中共中央政治局喺懋功兩河口開會，決定編成左右兩路軍，北上過草地去發展川陝甘蘇區。但紅四軍領導張國燾唔贊同，9月時喺途中佢帶嘅左路軍拒絕黨中央嘅北上路線，並且要求轉爲南下返四川、西康發展根據地。
由於同紅一軍嘅領導人有摩擦，各自主張嘅路線有差異，導致紅一同紅四軍分裂咗，張國燾帶住紅四軍南下，毛澤東繼續帶紅一軍北上。由於草地係危險區域，紅四軍先北上再南下又北上，過咗三次草地，喺呢個過程中遭受好大嘅損失。
北上從四川向甘肅嘅行軍過程中，要爬四座大雪山，約7月上旬時紅軍先落到雪山。到1935年8月，紅軍要穿過海拔三千米以上、近西藏嘅高原荒涼草地。由於嗰帶荒無人煙，無咗就地補給，結果面臨極限危機，包括嚴重嘅高原反應、飲水中毒、飢渴、濕冷、天氣變化極端、缺氧、缺鹽，有好多人因爲呢啲原因而死，亦有幾多人喺沼澤度永遠瞓入泥氹。
喺1935年10月19號，經過368日嘅行軍，轉戰中國十一省、將大自然作爲對手戰鬥、爬過18座山、過24條大河、佔領大細62個城市、同10個地方軍閥嘅軍隊衝突、面對蔣介石數十萬軍、穿過六個少數民族地區，行軍距離超過九千公里，紅一方面軍到咗吳起縣，宣告長征結束。
同時中共中央機構，以及如毛澤東、周恩來、朱德、林彪、彭德懷等軍政要人亦到咗延安，當地成爲中共中央新駐地。到達最終目的地時，當初出發者中重在生嘅人員唔過七千人，得番六千人，呢啲人數包括婦女同青少年，唔到十分之一。
由於紅一方面軍經過長征後實力大損，而紅四方面軍由於喺川北經營而成爲紅軍三大主力中嘅最大勢力，同紅一會合時有10萬兵力，同紅一分裂南下時亦有8萬兵力。正憑住紅四嘅實力，佢嘅領導張國燾想奪走毛澤東喺中共嘅領導權，甚至另立中央，對抗喺紅一嘅毛氏中央。
1935年11月19號，喺湘鄂川黔蘇區嘅紅二、紅六軍團因爲圍剿壓力同蘇區條件不利，跟住喺紅一方面軍之後開始長征。佢哋先係西遷，穿過貴州入雲南省，然後北上越過橫斷山脈，越過金沙江同玉龍雪山。1936年7月2號，紅二、六軍團喺途中嘅甘孜縣同留喺當地嘅紅四方面軍會合。
當年11月8號，紅四方面軍嘅總部、第九、三十、五軍組成西路軍，約2.18萬人，派出呢一部嘅部隊西進甘肅省嘅河西走廊，諗住到達新疆去聯絡蘇聯，亦爲咗留後路畀中共中央，但最終呢條交通綫唔成功，1937年3月西路軍淨番四百幾人，畀李先念帶到新疆，畀新疆軍閥盛世才繳械投降。
紅軍全軍兵力多次受到分散瓦解嘅大打擊，喺呢個過程中有超過8萬嘅兵力死亡或脫離紅軍，不過亦多次補充新兵，三大主力到咗最終目的地會合時，全體人數約8.1萬人，歷經長征倖存嘅人約3.4萬人，而長征之初總共有約20萬人。
呢陣時離中共建黨15年，中國共產黨喺1921年以反帝國主義等目標喺上海創立，呢15年間原本喺中國南部、東部攞到嘅共產主義革命成果冇咗，經過長征，陣地搬去西北黃土高原，喺嗰度再搞過。紅軍喺新陣地無失望到，經過長征呢件事，確固咗自身嘅理念同戰略戰術，通過提出抗日戰線，紅軍努力強化喺新根據地嘅基礎，喺農民等民衆之中廣泛傳播佢自身理念。
喺國民革命軍總司令蔣介石以及中國國民黨等其他觀察者眼中睇嚟，呢次事件卒之將中共條根掹晒出嚟，令佢唔死一身孱。不過喺中國共產黨嘅歷史觀點睇嚟，長征唔係敗北，而係勝利，兼且係作爲改變歷史嘅大勝利嚟記錄。呢種觀點認爲，紅軍通過長征，爲咗革命而戰勝咁大嘅苦難同逆境，係作出咗個「神話」，而且喺農村地域傳播咗馬克思列寧主義爲根據嘅共產主義革命嘅理念，亦即毛澤東講嘅「宣傳隊、宣言書、播種機」。
由於中共喺途中嘅補給來源於「打土豪」，以人民審判嘅方式對地主、資產階級處刑、資產沒收，喺蘇區企住咗，又過度動員，以掠奪性方式徵收各種革命稅，令蘇區經濟困難甚至危機，而導致根據地不保。喺反共嘅觀點睇，中共係以革命嘅美名行狼藉嘅實態，薛岳認爲中共「以階級鬥爭嘅邪說荼毒各地」，令各地陷入破壞狀況，所以認爲好難講「得到信賴」，更認爲係「神憎鬼厭」。
兩國將軍阮山係唯一行晒萬里長征嘅越南人。佢負責籌備同解決傷病兵。喺長征路上阮山一度自己一個人行，佢曾經流落到少數民族地方，要扮啞嚟乞到啲冷氈同嘢食，養足精神搵路。行到延安時，阮山瘦到得番棚骨，因爲噉無乜人認出佢。
第二個參加萬里長征嘅越南人係李班。佢嘅實名係裴公官，出生喺堤岸省嘅邊瀝、芹德，屋企係個大地主家庭，有上千「直翼鷺飛」嘅田地。李班參加越南青年革命同志會，1930年入安南共產黨。1932年，佢去中國，1934年，入瑞金蘇區嘅中央黨校。
紅一方面軍只有30個女人參加萬里長征，而紅四方面軍有約兩千人嘅婦女參加，另外紅二十五軍有7個女人、紅二方面軍有21個女人，所以總共有超過兩千人嘅女人。佢哋當中有高級女領導、幹部、護士、聯絡員、女兵，大部分屬紅四方面軍嘅婦女獨立師。
深屈，香港一地，亦係一村，喺大嶼山西北，來住沙螺灣過䃟石灣到大澳山徑中途。佢對出有深屈灣，灣形入得好深，灣口向北。後面南方谷地，亦相當深，當中一支去到昂坪。深谷之故，涌水甚多，集成一支，北流入灣。人煙稀少，有條深屈道通到車。
灣南為深谷出口，涌流入灣，又有深屈道行車，道尾有渡頭。涌口澤地淺灘，有紅樹林。沿涌流而上，就開做田地。屋宇大多排喺岸東，近來住山徑。深屈道入自西南面，北走，近岸同往來山徑匯合重疊，東屈，以橋渡涌，再沿岸西北，到渡頭而止，同屋宇睇齊。
馬婷係廣東電視台嘅節目主持，北京人，1980年拍過《噩夢醒來是早晨》嘅電影而出名，1981年加入廣東電視台做過《萬紫千紅》、《學講普通話》、《家庭百事通》、《文化生活》、《百事通》、《百花園》、《娛樂傳真》、《萬家燈火》、《醫生話你知》、《週末齊齊樂》、《假日閒情》、《健康人生》、《經濟你我他》、《萬花筒》、《觀眾大廣場》、《相聚珠江》、《搖錢樹》等節目嘅主持，重參加過《暖流》、《花街皇后》、《港客謀殺案》等好多部電影及《三家巷》、《香港恩仇記》、《門怨》同埋《外來媳婦本地郎》、《天各一方》、《新廣州故事》等電視劇角色。
呢個站嘅站廳係個十字架共用站廳，其中3號綫成南北走向，5號綫成東西走向，都喺地下1樓。中間大多數部分都係免費區，同各出入口連埋一齊。商舖喺嗮站廳東邊嘅免費區入面。而收費區有好多部扶手電梯同樓梯、專用𨋢往返月台都得。
呢個站嘅3號綫有1個島式月台，而5號綫同樣都有1個側式月台，其中3號線喺華夏路嘅地底，而5號線嘅喺花城大道嘅地底。而5號綫嘅月臺雖然話睇落去好似喺唔同樓數噉，但佢哋係對向式側式月臺，就係兩個月臺之間俾棟牆完全隔開嗮。
而家嘅珠江新城站入面有好多唔同類嘅鋪頭畀乘客買嘢同埋食嘢，好似有便利檔、涼茶舖、麵包檔同洗衫舖、書店等。除咗洗衫舖喺5號綫站廳西邊嘅收費區入面之外，其它都喺嗮免費區入面。不過廣州地鐵入面規定咗車站入面唔畀飲食，所以餐檔係冇可能喺收費區入面。
呢個站最先喺1997年嘅《廣州市城市快速軌道交通綫網規劃研究》入面出現，嗰時條5號綫屬環綫，其中東邊部分同3號綫東西走向路段咁啱經過呢個站，嗰時因為嚿地皮喺1992年定位做「珠江新城規劃區」而改名做珠江新城站。
2005年12月26號，3號綫首通段正式開通，期間凈開咗地下1樓區域，而地下2樓重係個工地直到2009年12月初為止。喺2009年12月29號，由於5號綫正式開通，地下2樓區域亦正式開埋。喺5號綫開通嗰日上晝，車站亦搞過開通儀式
喺開通無耐，嗰時珠江新城重係笪工地，期間呢個站凈得B1同B2呢兩個出入口，A出入口附近重未開通。後嚟因為珠江新城嘅發展，凈低嘅A出入口喺2006年12月27號嘅3號綫全綫開嗮先至開通。喺2009年嘅5號綫開通咗之後，呢個站又多咗一個去高德置地廣場入面嘅出入口。
呢個站係地鐵3號綫同5號綫嘅轉車車站，人流都好多下。車站主要係畀啲喺珠江新城上落班啲打工仔，有時都畀去花城廣場玩嘅人成日都嚟呢個站。喺呢個站開通無耐，由於周邊屬施工工地，所以車站人流好少，但喺2006年12月27號嘅3號綫開嗮之後，人流先至多起身。
到咗2009年12月28號嘅5號綫開通咗之後，由於附近嘅花城廣場開咗而多咗好多人流，甚至重爆棚咁滯。喺2010年11月8號嘅APM綫開通咗之後，唔單止分流咗花城廣場同埋廣州少年宮、廣州博物館嘅遊客等人，重分流咗部分用3號綫去呢個站度上班啲人。
傳真社係一間香港嘅調查性新聞通訊社，係非牟利嘅新聞機構，2015年8月18號成立，2016年3月1號正式運作。傳真社以專注調查報道作為主要傳播模式，調查報道獲多間香港主流新聞媒體採用。通訊社由三千三百名香港市民集資創辦。
廣州城牆係指秦朝到民國初年廣州城嘅城牆。現時可攷歷史最耐嘅廣州城係秦朝嘅番禺城。經歷咗從秦朝到明朝嘅諸多變遷之後，到咗清朝，廣州城逐漸定型，到民國初年到無點變過。1912年3月，主掌粵省嘅陳炯明落令拆正東門城牆開馬路，到1920年代拆清光。
到咗1037年，由於廣東地方官員開始向朝廷話有部分廣州城牆冧咗，要嗌人維修先至得，收尾朝廷同意。1045年，又進一步整返廣州統治機關入面嘅「子城」。1068年，就喺子城東面、之前南越趙佗城冧咗嗰度起返座城牆。
街名，名一種，用來認街認路。地埗上面會有街名，有啲會為街上屋宇加上編號門牌，方便人搵。不過並非處處都用街名，好似日本城下町，啲街又窄又亂，咁未必有名，就會分細區用上編號，何丁目何番何號。類似結構亦唔止日本有。
街名可以隨人任改，然而專名加通名較為常見。以香港為例，一般街名，如青山道，青山屬專名，道屬通名。然而少數好似十間同己連拿利咁，·唔用通名。有啲會加四方、八方，拆開兩三段，如德輔道就拆成東中西三段，有按西式接尾，好似皇后大道東，有按唐人放喺通名前，好似文咸東街咁。
英國美國興叫購物地區，中間條街叫主街，Main Street，或高街，High Street，其次就第二街，Second Street。唐人地方唔會叫。雖則有啲村會有市，有條正街或大街，後面加條後街咁。
傳統唐人街名，多數喜慶同好意頭，其次就地貌風土典故而名。西洋興用人名，有用姓，有用名，唐人原本唔點用，皆因名緯有忌，後來都跟西方習慣，以留名後世。亦有以原居地而名，以紀思鄉之情。而遠路名，就會去目地而名，如大埔道，就市區去大埔而名。
通名各有各分法。按大細層次，急道、大道、橫街窄巷小徑，各有一堆命名法，可以跟當地來睇。亦有按形狀，亦有跟功用。西洋依方面特別多，又可能幾種話混用，山林水莊，圓方弓屈，諸如此類，都做得通名。唐名基本就簡單好多，道、路、里、巷、徑、圍、臺、坊、地、場、橋。
馬高潮係中國大陸嘅政治人，河南南陽人，曾經做過南陽市人民檢察院嘅幹部。後嚟喺2010～2014年間因為離婚同財產分割、股權拗數嘅問題而先後向法院採取入稟行動，但最後遇到唔公正對待。2014年11月搞出單欠薪醜聞。
馬來短劍又譯做格里斯劍，係馬來群島同馬來半島各民族用嘅一種獨特短劍，主要喺印尼、馬來西亞、汶萊、泰國南部同埋菲律賓南部等「馬來世界」傳統文化圈地區流行，喺日本有類似嘅蛇行劍。由於佢嘅劍刃係波浪型，所以亦被叫做波狀刃短劍、波紋劍。
「格里斯」一詞來源於古代爪哇語中「ngiris」一詞，呢個詞意思係刺或者劈。西方國家成日將呢把劍個名拼寫做「kris」，然而喺東南亞唔少國家叫佢做「Keris」。例外嘅係，菲律賓嘅摩洛人將呢把劍拼寫做「Kalis」或者「Kris」，而喺泰國就讀做「Kris」。
喺印尼爪哇島，每個家庭入面嘅男性成員都會佩帶馬來短劍。馬來短劍往往會有一個彎曲嘅劍柄，噉嘅設計能夠加強砍、刺敵人時劍刃嘅壓力。但係除咗劍柄之外，無對手保護裝置。而且馬來短劍嘅劍刃係彎難以控制，所以使用馬來短劍時如果技術不精，好容易刺傷自己。
軒尼詩道官立小學係香港一間官立小學，校址係香港島灣仔譚臣道169號，有三個出入口，外牆係紅磚，正門同側門喺譚臣道，而後門喺軒尼詩道。2015年轉為全日制，上晝班留返喺灣仔嘅校舍，下晝班搬去銅鑼灣東院道3號，即係前聖馬利亞堂中學校舍，並改名做「軒尼詩道官立小學」。
上升星座同太陽星座一齊影響嗰個人嘅基本性格，例如一個人係太陽金牛座，但係上升雙子座，咁呢個人嘅性格會好受金牛同雙子座嘅共同影響。不過對某啲人黎講，上升星座嘅影響可能會好表面，即係只係一個「面具」，呢樣嘢要睇番啲星體嘅位置。
世祖，「辛亥，敕元帥阿海分兵戍平灤、海口及東京、廣寧、懿州，以餘兵詣京師。」「庚寅，以阿剌罕既卒，命阿塔海等分戍三海口，令阿塔海就招海中餘寇。」「阿塔海乞以戍三海口軍擊福建賊陳吊眼，詔以重勞不從。」「分軍戍守江南，自歸州以及江陰至三海口，凡二十八所。
無限極中心係中國廣東廣州嘅一棟寫字樓，而呢間寫字樓喺天河區珠江新城入面嘅珠江西路12號。成棟大樓係由李錦記健康產品集團嚟負責投資同管理。而呢間大樓喺2005年開始起，2010年10月11號開放。呢棟樓有69米高，一共22層樓，成棟大樓嘅佔地面積有8,800㎡。
佢細細個嗰時識好多嘢，好有才幹，因此老豆天智天皇好睇起佢，甚至一度想換咗當時嘅儲君、細佬天武天皇。響671年，佢做咗太政大臣，實際上已經有好大實權。響672年老豆死咗之後，佢同叔叔天武天皇爭皇位，因而發生壬申之亂。
因為本身叔叔天武天皇係老豆天智天皇冊封嘅儲君，但弘文天皇唔係由天皇冊封嘅儲君，所以弘文天皇嘅天皇身份一直都唔畀人承認。直到1870年，明治天皇承認佢嘅天皇身份，同埋追封佢做弘文天皇。但係到今時今日，依然有好多人唔承認佢係天皇，淨係叫佢做大友皇子或者伊賀皇子。
大溫哥華區域局係加拿大卑詩省嘅一個區域局。區域局下轄嘅最大城市係溫哥華，行政中心就設喺本拿比。區域局嘅主要職能係管理同協調區內各城鎮嘅共用資源，以及應付各城鎮所面對嘅共同問題，例如區域性規劃、食水供應、污水處理、交通同空氣質素等。
大溫哥華區域局嘅轄區，同加拿大統計局嘅溫哥華都會人口普查區完全重疊，總面積2877.36平方公里。根據2011年加拿大人口普查嘅數據，2011年區域局轄區人口達到2313328人，同2006年相比增長9.
赫特河省公國，又叫赫特河公國，係一個冇咗嘅蚊型國家，位於澳洲珀斯以北幾百公里，曾經隸屬澳洲西澳洲嘅一部分。1970年4月21號，農場主卡斯勒同佢嘅幾名追隨者宣佈佢哋所管轄嘅農場領地由澳洲西澳州脫離，成立赫特河省公國。
由於同西澳州政府關於小麥配額嘅問題長期存在爭議，1969年，農場主卡斯勒援引英國叛國法令第1495條，認為省政府嘅行為已經喺事實上迫使佢獨立。終於喺1970年4月21號，佢同佢嘅幾名追隨者宣佈佢哋所轄農場領土，正式由澳洲聯邦共和國分離，公國赫特河省成立，但卡斯勒同時亦宣佈，佢會繼續效忠女王伊利沙伯二世。
喺80年代早期，嗰個國曾經改叫做一個王國，但冇幾耐它佢又回復原始嘅公國身份。喺呢個階段，一個擁有超凡領袖魅力嘅成員Kevin Gale加入呢個公國，並好快由貴族頭銜升為攝政王。雖然Kevin Gale住喺昆士蘭省，遠離嗰個國喺澳洲大陸嘅另一端，但佢仍然逐漸把持住公國嘅財政大權，並大規模發行本國嘅郵票同錢幣。
到90年代初，Kevin Gale喺各個方面嘅運作已經變得越嚟越獨立，佢定期舉辦盛大嘅公共集會，並成日以高調姿態出現喺黃金海岸嘅慈善募捐活動。1995年，Kevin Gale同佢嘅支持者試圖推翻倫納德君主嘅統治，喺太平洋一個島仔上建立真正主權獨立而受外界認可嘅赫特河省公國，但Kevin Gale突然死咗，一切計劃亦隨即宣佈玩完。
Kevin Gale嘅活躍最終引起咗倫納德君主嘅注意，倫納德宣佈呢個攝政王係叛國者，並喺佢死後收番所有嘅貴族頭銜同其他榮譽。從此，對Kevin Gale喺赫特河省公國嘅15年，一直爭議不斷，赫特河省公國嘅官方機構對Kevin Gale為本國做出嘅貢獻亦好少提及。
倫納德君主卡斯勒喺1925年8月28號出世，曾經係一名出名嘅律師，但同時又係赫密士主義嘅忠實擁護者，並發表過幾篇關於呢個信仰嘅論文。卡斯勒嘅老婆係「尊貴嘅雪莉王妃殿下」，到而家佢哋已經有7個成年嘅細路，其中「至高無上嘅伊恩王子殿下」就係王儲。
澳洲政府通常避免同赫特河省公國進行法律上嘅爭辯，赫特河省公國建造自己嘅建築、提供公司註冊、辦理車牌、製造貨幣、出版郵票，甚至辦佢自己嘅大學，好多諸如此類嘅事件似乎係有意激嬲澳洲政府，但澳洲政府從來冇妨礙過赫特河省公國嘅「主權」，只係盡可能避免任何法律上嘅糾紛。
首當其衝係意大利呢次舉行嘅憲制改革公投，主要係削減參議院人數同權力，總理倫齊講明，如果公投唔過就唔撈，反對陣營一直響民意調查領先，如果倫齊落台，提早大選，近年迅速冒起，成為意大利最大反對黨兼攞到羅馬市長嘅五星運動好有可能上台執政。
今次憲法改革主要針對國會同政府體制，內容包括將參議院人數由三百一十五人減到一百人，限制參議院否決法案嘅權力，可以縮短參眾兩院拉鋸時間，提高行政效率。另外，亦會收返地方政府部分權力，減少中央同地方政府之間嘅官司爭拗。
倫齊響2014年以三十九歲做咗意大利有史以來最後生嘅總理嗰時，講明要大刀闊斧改革，但係以改革姿細上台執政成三年來，意大利經濟依然冇起色，失業率徘徊響一成以上，接近百分之十二，南部情況就更差，同時亦被指扶貧不力。
而失業超過一年嘅民眾佔失業人口接近六成，比率高過嗮其他歐盟國家。當地經濟過去八年亦累計收縮咗八個百分點左右，倫齊講過經濟增長會超越德國嘅承諾失敗。但係佢將公投同個人前途綁埋一齊，就變成係對自己嘅信任投票。
分析指出，很多人只係知道公投同倫齊政治前途有關，可能會咗咁而投反對票，根本冇興趣了解改革內容。倫齊接受電視台訪問時就承認自己做錯咗，多番向選民解釋今次公投並唔係去評價政府嘅表現。分析擔心，如果公投被否決，倫齊真係辭職，可能會觸發提前選舉，支持脫歐嘅政黨上台，令意大利成為繼英國之後，第二個啟動脫歐公投嘅國家。
亦有專家指出，今次公投嘅焦點已經變質。如果倫齊的提案遭否決，引發政局不穩，當地銀行業可能首當其衝，難以籌集資本重組業務，引發執笠風險，甚至連累歐元區嘅銀行體系。其中面臨危機嘅，包括第三大規模嘅鍚耶納銀行。
每集會有4至5個唔固定嘅主持，其中入面1至2個閨密將針對一個扮靚話題提供自己嘅方法，喺屋企親身示範，並拍片分享，又會將扮靚效果做街頭訪問，收集男路人嘅意見，比較兩性睇法，其他主持會補充自己嘅睇法，而男主持主要係負責協助工作。
會議中心大樓嘅底樓係美食中心、吉隆坡城中城水族館同通往陽光廣場嘅地底通道，其出口同城中城－武吉免登空橋系統共構，可以直接通往武吉免登地區。亦同周圍好多建築物透過空橋或者通道聯通，包括雙子塔、勘探大廈、陽光廣場 、文華東方酒店、君悅酒店等。
《千年來說對不起》，係新加坡哇哇映畫製作公司製作嘅時裝奇幻愛情電視劇，由王傳一、陳欣淇、歐萱、江常輝、方偉傑、朱厚任、沈佳玉、王昱清同埋張順源領銜主演，並由郭舒賢同埋黃俊雄特別演出。呢套劇分為前傳同後傳，前傳係神話古裝版本，喺10月11號起每逢星期四同五喺新傳媒私人有限公司旗下網絡平台Toggle播出，10月29號起每逢星期一喺新傳媒8頻道晚上8點30分連播兩集，後傳電視劇時裝版本喺11月26號起喺新傳媒8頻道晚上9時播出。
出道作品有2016年電影《點五步》嘅Locker，佢而家用緊嘅英文名就係嚟自呢個角色。喺2020年尾加入當時爆紅嘅YouTube創作團隊試當真後進一步多人留意。2021年9月底，佢同試當真另一成員吳家忻嘅戀情正式公開。
基隆捷運係臺灣臺北都會區規劃緊嘅中運量捷運系統，以服務基隆市、新北市汐止至臺北市南港之間嘅公共交通為主。前身係基隆市政府推動「基隆輕軌」計畫入面嘅「山線」，分為南港－八堵段與基隆－八堵段等兩個階段。2022年2月22號，行政院長蘇貞昌宣布基隆捷運南港八堵段計畫定案。
譚保讀雪梨大學之前讀過雪梨文法學校，修讀過藝術學位同埋法律學位。譚保之後入過牛津大學布雷齊諾斯學院去讀公民法律學位。響入議會之前做過記者、律師同埋商行銀行家，做埋高盛嘅管理家同埋主席。佢係一個白手興家嘅多重富翁，響1994年用五十萬買咗Ozemail，之後響1999年科網股爆破之前用五千七百萬賣咗佢啲股份。
譚保響1981年嘅自由黨預選同埋2001年聯邦選舉試選過，響2004年嘅聯邦選舉度就透過新南威爾斯嘅溫和度選出眾議院嘅一個位。響2007年就做咗賀華德嘅內閣成員，佢嗰陣做環境同水大臣。響2007年聯邦選舉輸咗之後，譚保做過自由黨領袖表決，但就比三票輸咗俾班頓·尼遜。
之後就響2008年嗰一次以四票贏咗佢做咗阿頭同埋反對黨領袖。譚保響嗰陣時就響自由黨內部都有唔同嘅意見，就好似氣候變化，共和化同埋婚姻平權。譚保支持陸克文政府嘅減排炭污染計劃造成咗分化，響2009年嘅自由黨領袖表決嗰陣，艾保德以一票之差贏咗譚保。
響2015年9月14號，響艾保德政府嘅民意持續低下嗰陣，譚保就響自由黨領袖表決嗰陣挑戰艾保德，最後以十票之差贏咗佢。譚保又再一次做返自由黨嘅阿頭，限住之後嗰日做埋首相，組成譚保內閣。響民意嗰度頭嗰幾個月都處於蜜月期，直至到4月開始嗰陣，譚保開始得到負面嘅滿意淨值。
2020年5月尾，吳傑莊有份參與一份由文化演藝界聯署，支持北京未經諮詢或香港人同意而強行訂立，同時引起泛民主派一致爭議嘅《香港國安法》，但有關聯署之後被踢爆老作，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年與世長辭。
喺15～16世紀期間，以渡島半島南部為勢力範圍嘅蠣崎氏，先後畀當時實際統治日本嘅豐臣秀吉、德川家康認可咗擁有對蝦夷地嘅支配權，同埋貿易權。到咗江戶時代後，蠣崎氏改咗名叫松前氏，仲俾列入咗大名、當主松前慶廣分封做松前藩，領有而家北海道南部嘅「和人地」同蝦夷地。